સજાતીયતાને પ્રમૉટ કરવા પાછળ કંઈક ષડયંત્ર હોવાની ગંધ આવે છે તે ગયા સપ્તાહે તમે વાંચ્યું. એક બીજું બિઝનેસ કારણ પણ હોઈ શકે છે. તે છે સેક્સ ટૉય્ઝનું માર્કેટ. જોકે વિજાતીય સંબંધમાં પણ સેક્સ ટૉય્ઝનો ઉપયોગ હોઈ શકે છે, પરંતુ સેક્સ ટૉય્ઝ એ જેઓ કુદરતી રીતે એકબીજા સાથે સેક્સ નથી કરી શકતા તેમના માટે ઉપયોગી છે તેવું વિવિધ માધ્યમોથી ઠસાવાય છે. ભારતમાં સેક્સ ટૉય્ઝ પર પ્રતિબંધ છે, પરંતુ સજાતીય સંબંધોને કાયદેસર ઠેરવ્યા પછી આગામી પગલું સેક્સ ટૉય્ઝના વેચાણને માન્યતા આપવાનું હોઈ શકે છે. અત્યારે ઑલરેડી, ૧૫ અબજ ડૉલર (અંદાજે ૧૧૦૦ અબજ રૂપિયા)નું માર્કેટ તો છે જ. કદાચ કલ્ચરલ માર્ક્સિઝમ ઉપરાંત સેક્સ ટૉય્ઝનું કારણ પણ છે જેના લીધે, યૂ ટયૂબ પર જે હિન્દી સહિત ભારતીય ભાષાઓની શૉર્ટ ફિલ્મોની ભરમાર છે કે પછી જે વેબસિરિઝો બની રહી છે તેમાં પૉર્ન પ્રકારનાં દૃશ્યો બતાવાઈ રહ્યાં છે. એટલું જ નહીં, મા, માસી, બહેન, શિક્ષિકા વગેરે અનૈતિક સંબંધોને પ્રમૉટ કરાઈ રહ્યાં છે. વિવિધ ટીવી પર ક્રાઇમના જે શૉ આવે છે તેમાં પણ ક્રાઇમના બહાને આવી વાર્તાઓ બહેલાવી બહેલાવીને બતાવાઈ રહી છે. ‘શીલસંપન્ન’ સમાજનું નિર્માણ કરવાની વાત કરતાં હિન્દુ સંગઠનો, ખ્રિસ્તી ચર્ચો, સહિત સરકારો અને અન્ય સમાજચિંતકોનું આ મુદ્દે મૌન અકળાવનારું છે. સજાતીય સંબંધોને કાયદેસર ઠરાવાયા પછી આવનારા સમયમાં વિશ્વભરમાં નવી ચળવળો જે સેક્સના વિકૃત પ્રકારો છે- થ્રીસમ, સ્વિપિંગ કપલ્સ, ઑર્ગી, આર્ટિફિશિયલ ઇન્ટેલિજન્સ ધરાવતી સેક્સ ડૉલ સાથે સેક્સ, તેને પણ માન્યતા આપવાની સર્જાઈ શકે છે.